एमडीएमएच| 3.5 करोड़ से किडनी ट्रांसप्लांट की पूरी यूनिट बनेगी
हेल्थ रिपोर्टर. जोधपुर| गुर्दारोग से पीड़ित गंभीर मरीजों के लिए मथुरादास माथुर अस्पताल में जुटाई जा रही किडनी ट्रांसप्लांट की सुविधाओं में अब पूरी यूनिट अलग बनेगी। राज्य सरकार ने इसके लिए साढ़े तीन करोड़ रुपए स्वीकृत किए हैं। जिसका शिलान्यास इसी माह होने की उम्मीद है। इस यूनिट में आइसोलेशन वार्ड, आईसीयू ऑपरेशन थिएटर का निर्माण शामिल हैं।पीडब्ल्यूडी के मेडिकल एजुकेशन विंग के अधिशासी अभियंता अनिल शर्मा ने बताया कि एमडीएमएच के मेन ऑपरेशन थिएटर इससे लगे सर्जिकल आईसीयू के ऊपर इस पूरी यूनिट का निर्माण करवाया जाएगा। इसकी प्रशासनिक वित्तीय स्वीकृति मिल चुकी है। इसके निर्माण के लिए टेंडर प्रक्रिया शुरू कर दी है।
बेहतरऔर सस्ता इलाज मिलेगा, बजट जारी
मेडिकलएजुकेशन के संयुक्त सचिव डॉ. एसपी सिंह ने बताया कि जोधपुर में किडनी ट्रांसप्लांट के लिए सरकार से लेकर कॉलेज स्तर पर प्रयास हो रहे हैं। यहां ट्रांसप्लांट की अनुमति दी जा चुकी है, लेकिन पूरी सुविधाएं जुटाने के बाद ही यह संभव हो पाएगा। इसके लिए ही सरकार ने यह बजट जारी किया है, ताकि जल्दी ही बेहतर और सस्ता इलाज मिल सके।
hin_Deva hin_Deva hin_Deva hin_Deva